Semmelmann hadde egen arkitektpraksis i Trondheim fra 1931. Fra 1940 var han distriktsarkitekt i Trøndelag. I mars–juni 1942 var han et av «Trondheimsgislene» på Falstad som fange nr. 397. I oktober samme år ble han avsatt som distriktsarkitekt, for så å bli gjensinnsatt i 1945. I mellomtiden hadde han egen praksis i Trondheim. Fra 1947 var han fylkesarkitekt for Sør-Trøndelag og fra 1956 bygningssjef i Trondheim.